
Na temelju članka 53. Zakona o upravljanju nekretninama i pokretninama u vlasništvu Republike Hrvatske („Narodne novine“, broj 155/23) i članka 30. Statuta Općine Selnica („Službeni glasnik Međimurske županije“, br. 5/21, 16/22 i 17/25), Općinsko vijeće Općine Selnica na 4. sjednici održanoj 19. prosinca 2025. godine, donosi
ODLUKU
O USVAJANJU STRATEGIJE UPRAVLJANJA NEKRETNINAMA I POKRETNINAMA
U VLASNIŠTVU OPĆINE SELNICA
ZA RAZDOBLJE OD 2026. DO 2035. GODINE
Članak 1.
Ovom Odlukom usvaja se Strategija upravljanja nekretninama i pokretninama u vlasništvu Općine Selnica za razdoblje od 2026. do 2035. godine (dalje u tekstu: Strategija) u skladu s člankom 53. Zakona o upravljanju nekretninama i pokretninama u vlasništvu Republike Hrvatske („Narodne novine“, broj 155/23), donesena za razdoblje od deset godina u kojoj su određeni dugoročni ciljevi i smjernice upravljanja nekretninama i pokretninama, uzimajući u obzir gospodarske i razvojne interese Općine Selnica. 
Članak 2.
Strategija se objavljuje u „Službenom glasniku Međimurske županije“ i na službenim Internetskim stranicama Općine u skladu sa čl. 10. st. 1. toč. 4. Zakona o pravu na pristup informacijama („Narodne novine“, broj 25/13, 85/15, 69/22).
Članak 3.
Ova Odluka stupa na snagu danom objave u „Službenom glasniku Međimurske županije“.

